**Prijedlog zadatka za ocjenu u nastavi na daljinu s rubrikama za vrednovanje**

Ekonomska škola, zanimanje: ekonomist

Predmet: Osnove ekonomije 3, u 3. razredu ekonomske škole

**Zadatak:** Napisati esej na temu „Utjecaj pandemije korona virusa na gospodarstvo u RH“ primjenjujući nastavne sadržaje Osnove ekonomije 3 od početka nastavne godine do travnja 2020. u realnom okruženju. Sastavnice eseja su navedene u ishodima.

**Ishodi:**

* Navesti sastavnice agregatne potražnje i opisati njihov utjecaj na gospodarstvo u konkretnim uvjetima.
* Navesti primjenu mjera makroekonomskih politika u izvanrednim okolnostima i njihov utjecaj na gospodarstvo.
* Opisati utjecaj mjera za sprječavanje pandemije na tržište rada i ulogu sindikata, udruga poslodavaca i vlade u socijalnom dijalogu.
* Predložiti mjere za oporavak gospodarstva.

**Prijedlozi međupredmetnih tema:**

* osr C.5.3. Prepoznaje društveno odgovorno ponašanje sudionika u zajednici.
* zdr B.5.1. Odabire ponašanje sukladno pravilima i normama zajednice.
* ikt C.5.3. Samoinicijativno i samostalno kritički procjenjuje rezultate pretraživanja te odabire potrebne informacije među pronađenim informacijama.
* odr C.5.2. Predlaže načine unapređenja osobne i opće dobrobiti.
* goo A.5.3. Promiče pravo na rad i radnička prava.
* goo C.5.3. Promiče kvalitetu života u zajednici.
* odr A.5.3. Analizira odnose moći na različitim razinama upravljanja i objašnjava njihov utjecaj na održivi razvoj.
* pod B.5.3. Prepoznaje važnost odgovornoga poduzetništva za rast i razvoj pojedinca i zajednice.

Učenicima, uz opis zadatka, treba predočiti i rubrike za vrednovanje zadatka kako bi im bilo jasno što se od njih očekuje. Za pisanje eseja učenicima je na raspolaganju sva školska literatura te informacije iz medija. Suradničko učenje je poželjno. Što više međusobno razgovaraju o zadatku i razmjenjuju mišljenja i stavove, obogaćuju svoje znanje i razumijevanje trenutne situacije te iznalaze argumente za obranu svojih stavova i razmišljanja.

|  |  |
| --- | --- |
| ELEMENTI VREDNOVANJA | KRITERIJI |
| u cijelosti ispravno (2 boda po elementu) | djelomično ispravno /nepotpuno (1 bod po elementu) | u cijelosti netočno/izostavljeno (0 bodova po elementu) |
| Sastavnice agregatne potražnje i njihov utjecaj na gospodarstvo | Navedene su sve sastavnice i njihov utjecaj na BDP | Navedene su sve sastavnice BDP-a, ali nije opisan utjecaj na BDP | Nedostaju i neke sastvanice AD i njihov utjecaj na BDP |
| Mjere makroekonomskih politika  | Navedene barem tri makroekonomske politike i njihov utjecaj na gosporadrstvo u pandemiji | Navedene 1-2 makroekonomske politike, ali je manjkavo opisan utjecaj na gosporadrstvo | Nisu navedene mjere makroekonomske politike niti njihov utjecaj na gospodarstvo |
| Dohodak i tržište rada u uvjetima pandemije + utjecaj sindikata, vlade i udruga poslodavaca | Detaljno je opisan utjecaj pandemije na tržište rada, s 3 argumenta  | polovično je opisan utjecaj pandemije na tržište rada, s 1-2 argumenta | Utjecaj trežišta rada nije opisan |
| Prijedlog za oporavak gospodarstva | Navedena su dva argumentirana prijedloga | Naveden je 1 argumentirani prijedlog, ili 2 bez argumenata | Nisu navedeni prijedlozi za oporavak gospodarstva |
| Opći dojam – uzročno-posljedične veze; uporaba stručne terminologije | 1 dodatni bod |  |

Ocjenjivanje (prijedlog):

|  |  |
| --- | --- |
| Broj bodova | Ocjena |
| 0-1 | nedovoljan |
| 2-3 | dovoljan |
| 4-5 | dobar |
| 6-7 | vrlo dobar |
| 8-9 | odličan |

Element: Primjena nastavnih sadržaja